The Turning (film fra 2020)

***The Turning*** er en amerikansk overnaturlig skrekkfilm fra 2020 regissert av Floria Sigismondi, etter et manus skrevet av Carey W. Hayes og Chad Hayes. Filmen var en moderne tilpasning av historien «The Turn of the Screw» skrevet av Henry James, og publisert i 1898. Hovedrollene spilles av Mackenzie Davis, Finn Wolfhard, Brooklynn Prince og Joely Richardson.

## Handling

Historien begynner med at Frøken Jessel, en lærer som bor ved Fairchild Estate, flykter fra eiendommen i panikk og blir angrepet av en fillete mann. En stund senere, i 1994, blir Kate Mandell ansatt som guvernante for den syv år gamle Flora Fairchild etter at frøken Jessel forsvant. Før hun reiser dit, besøker hun moren sin Darla som bor på en psykiatrisk institusjon fordi hun lider av vrangforestillinger. Ved Fairchild Estate får Kate beskjed av vaktmesteren, fru Grose, om at Flora var vitne til at foreldrene hennes døde i en bilulykke og er et «spesielt tilfelle».

Flora innrømmer overfor Kate at hun er bekymret for at Kate kommer til å forlate henne slik frøken Jessel gjorde, men Kate lover å ikke forlate henne. Samme kveld møter Kate også Floras bror Miles, som er tilbake etter et opphold ved en internatskole. Dagen etter mottar Kate en telefon fra skolens rektor, som informerer henne om at Miles er utvist etter å ha blitt oppdaget når han kvelte en annen gutt.

Kate blir mer og mer irritert på Miles, og angriper ham når han og Flora begynner å gjøre rampestreker mot henne. Miles foreslår snart at han lærer henne å ri på hest, ettersom deres tidligere ride-instruktør Peter Quint nylig har dødd. Kate legger merke til merkelige hendelser om natten, så hun begynner å ha lysene på når hun legger seg. En dag foreslår hun at de reiser inn til byen, til både Floras og fru Groses forferdelse. Flora får et raseri-anfall og stikker av fra bilen etter at Kate nekter å stoppe. Miles advarer henne om å reise til byen, og Kate bestemmer seg for å bli på grunn av løftet sitt til Flora.

Senere leker de gjemsel, men Kate blir angrepet av spøkelset etter frøken Jessel. Hun finner frøken Jessels dagbok, som inneholder skremmende oppføringer om hvordan Quint var besatt av henne og tok bilder av henne mens hun sov. Fru Grose forteller henne at Quint døde et par uker etter frøken Jessels avreise, fordi han falt av hesten sin mens han red i alkohol-påvirket tilstand. Kate fortsetter å se spøkelsene etter Quint og frøken Jessel omkring i huset, noe som gjør Kate paranoid.

Hun mottar kunst fra moren sin i posten, og fru Grose kommenterer at hun håper Kates mors tilstand ikke er genetisk. Kate oppdager deretter frøken Jessels lik i et tjern på husets eiendom. Hun har også en visjon av Quint som voldtar og kveler frøken Jessel, og forteller om dette til fru Grose – som tilsynelatende allerede har visst om dette. Quints spøkelse dytter fru Grose over et gelender slik at hun faller ned trappen og dør.

## Skuespillere
* Mackenzie Davis som Kate Mandell
* Finn Wolfhard som Miles Fairchild
* Brooklynn Prince som Flora Fairchild
* Joely Richardson som Darla Mandell.
* Barbara Marten som Mrs. Grose
* Mark Huberman som Bert
* Niall Greig Fulton som Peter Quint
* Denna Thomsen som Miss Jessel
* Kim Adis som Rose
* Karen Egan som Nancy
* Darlene Garr som Holly

## Eksterne lenker
*